  Майя Бывальцева 16-тӥ толсуре Сюмси ёросысь Орловской черкогурт вӧзын Кильмезь шур вамен выжез усьтозы. Со сярысь элькунысь транспортъя но сюрес возёсъя министерстволэн пресс-службаез ивортэ. Али Орловскойын 700-лэсь трос адями улэ. Соос ёрос центре 60 ар талэсь азьло пуктэм выж вылтӥ ветло вал, но берло дыре отӥ потаны кышкыт луиз. Тупатъян ужъёс мынытозь, черкогуртын улӥсьёс Сюмсие мукет, кузьгес, сюрес кузя ветлӥзы. Выжез тупатъяны элькун коньдэтысь 7 миллион 200 сюрс манет висъязы. Табере отӥ 6 тоннаозь секталаем машинаос ортчыны быгатозы Тупатъям выжез усьтонэ элькун кивалтэтлэн ыстэм муртъёсыз но транспортъя но сюрес возёсъя министерствоысь кивалтӥсьёс пыриськозы.  Тегъёс: Авто Сюмси Удмуртия выжъёс  